เรื่องร้องเรียน: ทางเท้าข้ามถนนบริเวณใต้ทางด่วนไม่มีความปลอดภัย  ทางที่มาจากถนนสาทร โค้งซ้ายใต้ทางด่วนไปทะลุสีลม   รถขับมาด้วยความเร็วและไม่เห็นทางข้าม
การดำเนินการของเจ้าหน้าที่: บริเวณดังกล่าวมีการติดตั้งป้าย เตือนทางข้าม และป้ายแนะนำทางข้ามเรียบร้อยครับ  แต่อาจมีสิ่งบดบังทัศนวิสัยการมองเห็นป้ายแนะนำหรือป้ายเตือนทางข้ามของผู้สัญจรที่จะเลี้ยวซ้าย สีลม ครับ ทั้งนี้จะประสานสำนักงานเขต ให้ช่วยจัดการปรับตกแต่งบริเวณดังกล่าวให้มีความชัดเจน มองเห็นได้ง่ายขึ้น เพื่อความปลอดภัยของผู้สัญจร ครับ
ความเห็นของผู้แจ้ง: การแก้ปัญหาด้วยการปักป้ายจราจรก็เหมือนได้ลงมือทำแต่ใช้แก้ไม่ได้จริงนะครับ  ทางตรงนั้นเป็นทางร่วมที่รถมาจากเจริญกรุงบ้างก็เลี้ยวซ้ายเข้าโค้งบ้างก็จะฉีกขวาวิ่งไปสาทร  มาบรรจบกับรถที่ลงมาจากสะพานตากสินพยายามชิดซ้ายเข้าโค้งนี้เพื่อตรงไปสีลม  ผมในฐานะที่ผ่านตรงนี้เกือบตลอดจะบอกว่าแทบไม่มีเวลามาสังเกตุป้ายเลยครับเพราะต้องดูรถที่มาร่วมทางตลอด  โดยเหตุการณ์ที่เจอกับตัวเองเมื่อเช้าคือเราเป็นคนข้ามปรากฏว่ารถคันนึงเห็นเราก็หยุดแต่รถที่มาเลนนอกไม่เห็นก็เร่งมาเต็มที่ พอเห็นคนก็เบรกหัวทิ่ม คันหลังมาก็จะชนท้ายอีก  ถ้าป้ายช่วยได้คงไม่เห็นคนที่ข้ามทางตรงนี้หลายๆคนต้องรีบวิ่งข้ามถนนกันเอาตัวรอดนะครับ โดยเฉพาะเป็นทางที่นักเรียนใช้บ่อยในการเดินเท้าจากเจริญกรุงมาสาทรด้วย  อยากให้มาลงพื้นที่แล้วลองมาข้ามพร้อมกันก็ได้จะได้เข้าใจ  อีกประเด็นคือป้ายบอกทางข้ามและไฟจราจรแต่ไม่มีไฟจราจรตามที่ป้ายบอกเลยนะครับ ลองตรวจสอบดูอีกทีนะครับ
พื้นที่: แขวงสีลม เขตบางรัก กรุงเทพมหานคร